Иремнән мондый “бүләк” көтмәгән идем...

	– Мин – яшем иллене узган гади авыл хатыны, – дип сөйләп китте Фәнисә. – Бүгенге көндә үземне дөрләп янган учак өстеннән очучы күбәләктәй хис итәм. Менә-менә ялкын телләре канатларымны көйдереп алыр да, барлы- юклы гомеремне бер секунд эчендә харап итәр сыман...
 30 ел бергә яшәгән иремнән күңелем кайтты. Эчемдә бушлык, иргә карата битарафлык... Ике улым өчен утка керергә әзер торган ана, гомерлеккә бергә булырга антлар эчкән сөекле тормыш иптәшемә тугры хатын булып яшәдем. Тик утыз елдан соң, инде гомеребезнең алтын көзенә кереп барган мәлдә, иремнең оятсызларча җаныма төкерергә тайчынмавы бәгыремне парә-парә кисә. 
	---	
Татарстан яшьләре

	№ --- | 16.04.2019	


